เกษตรกรเช็กสถานะรับเงิน 5 พัน ผ่าน www.เยียวยาเกษตรกร.com ได้แล้ว
เกษตรกรเช็กสถานะรับเงินเยียวยา 5 พัน ผ่าน www.เยียวยาเกษตรกร.com ได้แล้วเมื่อวันที่ 15 พ.ค. 63 ผู้สื่อข่าวรายงานว่า วันนี้เป็นวันแรกที่ ธนาคารเพื่อการเกษตรและสหกรณ์การเกษตร (ธ.ก.ส.) จะโอนเงินเยียวยา 5 พันบาทให้กับเกษตรกรผู้ที่ผ่านสิทธิ์ได้รับเงินเยียวยาจำนวน 6.77 ล้านราย ซึ่งเป็นเกษตรกรที่ขึ้นทะเบียนเกษตรกร ณ วันที่ 30 เม.ย.63 ที่ผ่านมาอย่างไรก็ตาม จำนวน 6.77 ล้านรายได้หักความซ้ำซ้อนแล้ว เช่น ผู้ที่ซ้ำซ้อนกับฐานประกันสังคม ผู้ที่ซ้ำซ้อนทะเบียนข้าราชการบำนาญ ผู้ที่ซ้ำซ้อนโครงการเราไม่ทิ้งกัน และผู้ที่ซ้ำซ้อนกับทะเบียนข้าราชการโดยเกษตรกรที่ได้รับสิทธิ์สามารถตรวจสอบผลการโอนเงินได้ที่ www.เยียวยาเกษตรกร.com ตั้งแต่เวลา 08.30 น. ตั้งแต่วันที่ 15 พ.ค. 63 เป็นต้นไปส่วนเกษตรกรกลุ่มที่ 2 คือ เกษตรกรที่อยู่ระหว่างขึ้นทะเบียนเกษตรกร ราว 1.67 ล้านราย ขอให้ดำเนินการให้แล้วเสร็จภายในวันที่ 15 พ.ค. 63 เพื่อรับเงินเยียวยาภายในเดือน พ.ค. 63อย่างไรก็ตาม หากเกษตรกรรายใดไม่เข้าเกณฑ์การรับสิทธิ์การช่วยเหลือเยียวยาครั้งนี้ เช่น ไม่สามารถเพาะปลูกได้ในปีการผลิต 2563/64 ทางกระทรวงเกษตรฯ จะมีมาตรการช่วยเหลือเกษตรกรกลุ่มนี้ในอนาคต แต่ขอให้เร่งขึ้นทะเบียน หรือปรับปรุงข้อมูลทะเบียนเกษตรกรให้เป็นปัจจุบันภายในวันที่กำหนดนอกจากนี้ ทางกระทรวงก็เตรียมจัดตั้ง ศูนย์รับเรื่องอุทธรณ์ฯ เพื่อเป็นช่องทางให้คำปรึกษาและให้การช่วยเหลือเกษตรกรที่ไม่ได้รับการเยียวยาจากสาเหตุต่างๆ อีกด้วย.
เกษตรกรเช็กสถานะรับเงินเยียวยา 5 พัน ผ่าน www.เยียวยาเกษตรกร.com ได้แล้ว 
ลงทะเบียนเกษตรกร,ลงทะเบียนเกษตรกรรับเงินเยียวยา,เงินเยียวยาเกษตรกร,เยียวยาเกษตรกร,ตรวจสอบลงทะเบียนเงินเยียวยาเกษตรกร,www.เยียวยาเกษตรกร.com,เช็กสถานะเงินเยียวยาเกษตรกร,ข่าวทั่วไป